text: Er der grænser for, hvor meget borgere må klage?
  10 juli 2013 kl. 13.26
  Erik Jensen fra Løsning er dagligt efter Hedensted Kommune. Han sender hver dag seks-syv til breve til forskellige myndigheder.
  Selv kalder Erik Jensen sig den mindst populære person på rådhuset. Han har de sidste ni år gået alle kommunens bevægelser efter i sømmene. Det har blandet andet medført, at han midlertidigt har sat en stopper for en Rema 1000 butik i Hedensted.
  Udover mange ansøgninger om aktindsigt har Erik Jensen også politianmeldt flere af kommunens folk, blandet andet tidligere borgmester Jørn Juhl Nielsen. Selv mener han, at hans bombardement af myndighederne er nødvendigt.
  Hos Hedensted Kommune er de ikke enige, men de fastholder, at alle borgere har lov til at søge aktindsigt og udnytte de klagemuligheder, de har. Kommunen vurderer, at de årligt bruger en halv million kroner på at behandle Erik Jensens sager.
  Hør både Erik Jensen argumenter og kommunens svar i TV SYD klokken 19.30
  